
ŠAKIŲ RAJONO SAVIVALDYBĖS TARYBA

SPRENDIMAS

DĖL NUOMOS SUTARTIES SU RAIMUNDO PAŽERECKO ĮMONE NUTRAUKIMO

2014 m. gegužės 29 d. Nr. T-182
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi, Savivaldybės ilgalaikio materialiojo turto nuomos sutarties Nr. 1D-53, sudarytos 2013 m. lapkričio 18 d., 13.2 punktu ir atsižvelgdama į Raimundo Pažerecko įmonės 2014 m. balandžio 28 d. prašymą, nusprendžia:


1. Nutraukti prieš terminą Savivaldybės ilgalaikio materialiojo turto nuomos sutartį Nr. 1D-53, sudarytą 2013 m. lapkričio 18 d. su Raimundo Pažerecko įmone, šalių susitarimu.


2. Įgalioti rajono savivaldybės administracijos direktorių pasirašyti susitarimą dėl 1 punkte nurodytos nuomos sutarties nutraukimo bei turto perdavimo-priėmimo aktą.

